### | | | | --- | --- | | | | | --- | | **Byråd** 25. juni 2019 Sagsnr. 710-2018-7797 Dok.nr. 710-2019-128827 Sagsbehandler DPABIRC | | 106.                Vedtagelse af Børne- og Ungepolitik 2019-2022 - efter høring - Åbent

###

|  |  |
| --- | --- |
| Tidl. politisk behandling | BY, 26.03.19, pkt. 38 |
| Forventet sagsgang | AU, SS-U, KF-U, BS-U, ØK, BY |
| Lovgrundlag | Lov om Social Service |

###

**SAGENS INDHOLD**

Byrådet skal i denne sag behandle forslag
til Favrskov Kommunes Børne- og Ungepolitik for 2019-2022 –*’Børn og Unge der
tør’* efter høring hos en bred kreds af interessenter i perioden 26. marts –
23. april 2019.

Børne- og Ungepolitikken tager udgangspunkt i visionen om,
at alle børn og unge skal opleve at høre til i et fællesskab og have mulighed
for at udvikle sig.

Politikken bygger på tre grundlæggende værdier:

·
Dannelse til verden

·
Bæredygtige fællesskaber

·
Fælles ansvar og samarbejde på tværs.

Politikken består foruden værdierne af fire temaer:

·
Motiverende lege- og læringsmiljøer

·
Sunde børn i sunde rammer

·
Tidlig indsats for udsatte børn og unge

·
Inspirerende og alsidige kultur- og fritidstilbud.

Værdierne og temaerne udgør den samlede politik og er det
fundament, som indsatser og det daglige arbejde med børn og unge skal bygge på.

Forslaget til Børne- og Ungepolitikken har været i høring i
perioden 26. marts - 23. april 2019. Der er afgivet 33 høringssvar.
Høringssvarene og et bilag med sammenfatning af disse samt Børn og Skoles
bemærkninger hertil er vedlagt.

Børn og Skole har indarbejdet forslag til ændringer i
politikken på baggrund af høringssvarene. Forslaget til Børne- og Ungepolitikken
vedlægges med angivelse af ændringer markeret med rødt.

I forslaget til Børne- og
Ungepolitik 2019-2022 angiver Byrådet retning for kvalitet og sammenhæng i
kommunens tilbud til alle børn og unge fra 0-18 år. Samtidig fastlægges
rammerne for en kvalificeret indsats for børn og unge i sårbare og udsatte
positioner.

Politikken bygger oven på Børne-
og Ungepolitik 2015-18 og har derfor sammenhæng til det eksisterende arbejde
med blandt andet tidlig opsporing og indsats, inkluderende læringsmiljøer og
bedre hverdagsliv.

**VURDERING**

Børn og Skole vurderer, at
politikkens visioner og målsætninger sætter en tydelig retning for det
fremadrettede arbejde med børn og unge i [adresse]. Politikken har
særligt fokus på at udvikle kvaliteten af de fællesskaber og læringsmiljøer,
som børn og unge indgår i. Børn og Skole vurderer, at styrkelse af fællesskaber
og læringsmiljøer er et af de væsentligste indsatsområder de kommende år med
henblik på at sikre
børn og unges trivsel, læring og udvikling – samt deres videre vej i
ungdomsuddannelse og job.

Samlet set vurderer Børn og Skole,
at politikken er et godt udgangspunkt for at prioritere indsatser i forbindelse
med kvalitetsrapporter på fagområderne og i forbindelse med budgetlægningen i
de kommende år.

Børn og Skole finder det positivt,
at så mange interessenter har bidraget til udarbejdelsen af politikken. Dermed
er der skabt et godt grundlag for udmøntningen af politikken i det lokale og
daglige arbejde med børnene og de unge.

Høringssvarene til Børne- og Ungepolitikken
er generelt meget positive. Især udtrykkes der tilfredshed med den tydelige
retning og sammenhæng i politikken samt med inddragelsen i forbindelse med
politikkens tilblivelse. Høringsparterne oplever at genkende politikkens
indhold og kan derfor se sig selv i den.

Nogle høringssvar kommer med
forslag til mindre ændringer af konkrete formuleringer og det visuelle udtryk.
I forlængelse heraf er følgende ændringer indarbejdet i politikken:

·
Farverne i figuren på side 4
omplaceres, så figuren så vidt mulig ikke signalerer en prioriteret rækkefølge
af politikkens temaer.

·
Ikonet for ’Inspirerende og alsidige
kultur- og fritidstilbud’ ændres til et mere alsidigt udtryk, der bedre
indfanger de forskellige tilbud i kommunen.

·
I værdien ’Fælles ansvar og samarbejde på tværs’ tilføjes
’forældre’ til visionen: ”Det er vores vision, at vi i fællesskab og gennem
samarbejde *med forældrene* altid sætter børnenes og de unges trivsel og
udvikling i centrum.”

·
I Tema 1 ’Motiverende lege- og læringsmiljøer’ indsættes de kursive
ord i følgende sætning: ”Det kræver, at vi *tidligt* støtter *udviklingen
af* sunde digitale læringsmiljøer og fællesskaber, hvor børn og unge dannes
til en verden, der også er digital.”

·
I Tema 1 ’Motiverende lege- og læringsmiljøer’ tilføjes ’faglige’
i følgende sætning: ”Det kræver kvalitet i vores lege- og læringsmiljøer. Det
gælder både de fysiske omgivelser, det sociale samvær og det konkrete *faglige*
indhold i de miljøer, vi tilbyder”.

·
I Tema 4 ’Inspirerende og alsidige
kultur- og fritidstilbud’ indsættes ’dagtilbud’ i følgende sætninger: ”Når
hjem, *dagtilbud,* skole og fritidstilbud arbejder sammen, medvirker det
til nye læringsrum” og ’Fritidstilbud rammesætter andre miljøer end dem, børn
og unge oplever i *dagtilbuddet,* skolen og i hjemmet’.

Børn og Skole vurderer, at
politikken udgør en dækkende ramme for arbejdet med børn og unge i [adresse]
Kommune, og at den bidrager til at sætte fælles retning på tværs af afdelinger,
institutioner og forvaltninger. Samtidigt anerkendes det, at der kan være en
afstand mellem den nuværende praksis og de høje mål, der sættes i politikken. I
den fremadrettede proces skal bestyrelser, ledelse og medarbejdere derfor omsætte
og forankre politikken i lokale kontekster, mål og handlinger, så det på alle
niveauer afklares, hvad der skal til for at nå målene.

Arbejdet med at udmønte og
implementere politikken startede på dialogmøde 9. maj 2019, hvor Børne- og Skoleudvalget
sammen med bestyrelsesformænd og –næstformænd for dagtilbud og skoler drøftede,
hvordan politikken kan implementeres lokalt. Der afholdes et dialogmøde i
efteråret 2019 for skolebestyrelser inkl. Ungdomsskolens bestyrelse samt
forældrebestyrelser i dagtilbud. Friskoler, private daginstitutioner og
interesseorganisationer inviteres ligeledes. Temaet for mødet bliver ”Det
videre arbejde med Favrskov Kommunes Børne- og Ungepolitik”.

Børn og Skole anbefaler endvidere, at der ud over det
løbende arbejde med udmøntning af politikken også sker en drøftelse i lokale
MED-udvalg og bestyrelser.

**ØKONOMI**

Børne- og Ungepolitikken skal
udmøntes inden for de eksisterende økonomiske rammer.

**INDDRAGELSE**

Forslaget til Børne- og Ungepolitikken
var i høring fra 26. marts – 23. april 2019 hos:

·
Bestyrelser og MED-udvalg ved
institutioner, skoler, Ungdomsskolen, UU og sundhedsplejen

·
Bestyrelser ved Den jydske
Haandværkerskole, [adresse], STU Favrskov og Favrskov Produktionsskole

·
Folkeoplysende foreninger, [adresse]
Idrætssamvirke og Favrskov Kommunes biblioteker

·
Handicaprådet

·
Elevråd

·
Ungerådet.

Andre med interesse for området
har også haft mulighed for at indsende høringssvar.

Forud for høringen har ledere,
bestyrelser, forældre, medarbejdere, og andre interesserede m.fl. haft mulighed
for at komme med deres input til politikken.

**INDSTILLING**

Direktøren for
Børn og Skole indstiller til Byrådet:

1.    At
forslag til Børne- og Ungepolitikken 2019-22
godkendes.

**BESLUTNING**

***Arbejdsmarkedsudvalget, 4. juni 2019:***

Fraværende:Ingen

Indstilles godkendt.

***Børne- og Skoleudvalget, 6. juni 2019:***

Fraværende:Ingen

Indstilles godkendt.

***Social- og Sundhedsudvalget, 6. juni 2019:***

Fraværende:Emily Lauritsen

Indstilles godkendt.

***Kultur- og Fritidsudvalget, 11. juni 2019:***

Fraværende:ingen

Gunnar Nørgaard deltog ikke i sagens behandling.

Indstilles godkendt.

***Økonomiudvalget, 18. juni 2019:***

Fraværende:Martin Christoffersen

Indstilles godkendt.

**Bilag**

|  |  |
| --- | --- |
| Høringssvar | 710-2019-93801 |
| Opsamling på høringssvar | 710-2019-93802 |
| Børne- og Ungepolitik 2019-2022 (pjece) | 710-2019-134256 |